
	  Comisia pentru agricultură, silvicultură, industrie alimentară şi servicii  specifice
	
	                          Bucureşti  06.07.2011
                         Nr.24/458


 R A P O R T  
asupra propunerii legislative pentru modificarea Legii cooperaţiei agricole nr. 566/2004
(Pl.x 252/2011)


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă pentru modificarea Legii cooperaţiei agricole nr. 566/2004, transmisă cu adresa nr.Plx. 252 din 9 mai 2011 şi înregistrată cu nr.24/315/12.05.2011.
La întocmirea raportului, Comisia a avut în vedere avizul favorabil al Consiliului Legislativ şi punctul de vedere al Guvernului de susţinere a iniţiativei legislative.
Propunerea legislativă are ca obiect de reglementare modificarea Legii cooperaţiei agricole nr. 566/2004. 
Propunerea legislativă pentru modificarea Legii cooperaţiei agricole nr. 566/2004 face parte din categoria legilor ordinare potrivit prevederilor art.73 din Constituţia României, republicată.

La dezbaterea proiectului a participat, ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul  Tanczos Barna – secretar de stat în cadrul Ministerului Agriculturii şi Dezvoltării Rurale.

La lucrările Comisiei  au fost prezenţi 26 de deputaţi, din totalul de 27 membri ai comisiei.

Raportul Comisiei a fost adoptat cu unanimitate de voturi,  în şedinţa din  5 iulie 2011.
Propunerea legislativă a fost respinsă de Senat,  în şedinţa din 4 mai 2011.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a propunerii legislative. 
AMENDAMENTE ADMISE
În urma dezbaterii, Comisia propune adoptarea propunerii legislative cu următoarele amendamente: 


	Nr.

Crt.
	Text Legea cooperaţiei agricole nr. 566/2004 
	Textul iniţiatorului
	Text propus de Comisie

(autorul amendamentului)
	Motivarea
amendamentelor

	0
	1
	2
	3
	4

	1. 
	
	L E G E 

pentru modificarea Legii cooperaţiei agricole nr. 566/200 

	Nemodificat 
	  

	2. 
	
	Articol unic: – Legea cooperaţiei agricole nr.566/2004, publicată în Monitorul Oficial al României, Partea I, nr. 1236 din 22 decembrie 2004, se modifică şi se completează după cum urmează: 

	Articol unic: – Legea cooperaţiei agricole nr.566/2004, publicată în Monitorul Oficial al României, Partea I, nr. 1236 din 22 decembrie 2004, se modifică după cum urmează: 
Deputat PD-L Stelian Fuia 
	Pentru respectarea normelor de tehnică legislativă.

	3. 
	Art. 2. - Cooperativa agricolă reprezintă o asociaţie autonomă de persoane fizice şi/sau juridice, după caz, persoană juridică de drept privat, constituită pe baza consimţământului liber exprimat de părţi, în scopul promovării intereselor membrilor cooperatori, în conformitate cu principiile cooperatiste, care se organizează şi funcţionează potrivit prevederilor prezentei legi. 
	1. Articolul 2 va avea următorul cuprins: 

     „Art. 2. - Cooperativa agricolă reprezintă o asociaţie autonomă de persoane fizice şi/sau juridice, după caz, persoană juridică de drept privat, constituită pe baza consimţământului liber exprimat de părţi, în scopul promovării intereselor membrilor cooperatori, în conformitate cu principiile cooperatiste, a implementării politicilor agricole de stimulare a asocierii producătorilor din domeniu şi care se organizează şi funcţionează potrivit prevederilor prezentei legi.”


	1. Nemodificat 
	

	4. 
	Art. 65.  – (1) Adunarea generală este organul de conducere şi este formată din toţi membrii cooperatori. 

(2) Prin statut se stabilesc atribuţiile, modul de funcţionare a adunării generale şi modul de desemnare a delegaţilor persoanelor juridice cooperatoare, norma de reprezentare şi principiul potrivit căruia fiecare membru are dreptul la un vot. 
	2. Articolul 65 va avea următorul cuprins: 
„Art.65. – (1) Adunarea generală este organul de conducere şi este formată din delegaţii împuterniciţi ai cooperativelor membre.

(2)  Prin statut se stabilesc atribuţiile, modul de funcţionare a adunării generale şi modul de desemnare a delegaţiilor persoanelor juridice cooperatoare, norma de reprezentare şi principiul potrivit căruia fiecare cooperator membru are dreptul la un vot.”


	2. La articolul 65, alineatul (1) se modifică şi va avea următorul cuprins: 
„Art. 65. – (1) Adunarea generală este organul de conducere şi este formată din totalitatea membrilor cooperatori.

(2) – Nemodificat 

Deputat PSD Marian Ghiveciu 
	Pentru corelare cu legea cadru a cooperaţiei. 

	5. 
	Art. 70. – Uniunea Centrală a Cooperativelor Agricole este o organizaţie profesională, coordonatoare, nonprofit, cu personalitate juridică şi apolitică. 
	3. Articolul 70 va avea următorul cuprins: 

       „Art.70. – Uniunea Centrală a Cooperativelor Agricole este o organizaţie profesională, reprezentativă la nivel naţional, nonprofit, cu personalitate juridică şi apolitică.”


	3. Nemodificat 
	


Comisia a propus aprobarea proiectului cu  26 voturi pentru,  0  voturi împotrivă şi 0 abţineri.

 

PREŞEDINTE,








SECRETAR,

 

Dr. ing. Stelian FUIA

